ཱ་ཛཿ ཞེས་
བརྗོད་ཅིང་རྡོ་རྗེ་བསྡུ་བའི་ཕྱག་རྒྱ་དང་བཅས་པས་ཕྱོགས་བཅུའི་གནས་རྣམས་ནས་
བྱོན། མདུན་གྱི་ནམ་མཁའ་ས་གཞི་བར་སྣང་ཐམས་ཅད་ཁྱབ་པར་བཞུགས་པར་
བསམས་ལ། དར་ནག་འཕྱར། རོལ་མོ་རྣམས་ཀྱི་སྒྲ་སྒྲོག་གུ་གུལ་དང་ཤ་ཆེན་ཚིལ་
ཆེན་གྱི་དུད་པ་སྦྱར།” དམ་ཚིག་གི་རྡོ་རྗེ་དར་ནག་གི་གཡབ་དར་དང་བཅས་པས་
གཡོབ་ཅིང༌། མི་རྐང་དང་བཤུག་པའི་སྒྲས་འབོད། རྣལ་འབྱོར་བ་ཏིང་ངེ་འཛིན་
བརྟན་པོ་དང་ལྡན་པས། རྔ་བརྡུང་ཞིང་དབྱངས་དང་བཅས་ཏེ། ཧཱུཾ། དཔལ་ལྡན་
མགོན་པོ་འཁོར་བཅས་རྣམས། །རྣལ་འབྱོར་བདག་གི་དད་པ་དང་། །སྔོན་གྱི་དམ་
78

ཐུག་ཆོག་དབང་དྲག་རོལ་པའི་དགའ་སྟོན། ༼༢༥༽
ཚིག་རྗེས་དགོངས་ལ། །འདིར་གཤེགས་(༣ན)བདག་གི་འཕྲིན་ལས་མཛོད། །ཧཱུཾ་བྷྱོཿ
ལྷ་ཆེན་མཧཱ་ཀཱ་ལ་དང་། །ཨེ་ཀ་ཛཱ་ཊཱི་རེ་མ་ཏཱི། །གནོད་སྦྱིན་ཡབ་ཡུམ་པུ་ཏྲ་
གཉིས། །སྲིང་མོར་བཅས་ཏེ་གཤེགས་སུ་གསོལ། །སྒོ་མ་བཞི་དང་རུ་འདྲེན་བཞི། །ཕོ་
ཉ་དགུ་དང་གཎྜིའི་དམག །དུར་ཁྲོད་བདག་པོ་ཕྱོགས་སྐྱོང་བཅུ། །སྡེ་བརྒྱད་དྲེགས་
པ་གནས་འདིར་གཤེགས། །ཧཱུཾ་བྷྱོཿ ཞིང་སྐྱོང་གཟི་ལྡན་དབང་ཕྱུག་དང་། །ཡུམ་
ཆེན་བཞི་དང་ཕོ་ཉའི་ཚོགས། །ཆེ་བཙན་དྲག་པོ་མཐུ་བོ་ཆེ། །འཁོར་དང་བཅས་
པ་གནས་འདིར་གཤེགས། །གློག་ལྟར་འཁྱུག་པས་འདིར་གཤེགས་ཤིག །འབྲུག་ལྟར་
གྲག་པས་འདིར་གཤེགས་ཤིག །ཐོག་ལྟར་འདྲིལ་བས་འདིར་གཤེགས་ཤིག །ཧཱུཾ། རྡོ་
རྗེ་འཆང་གི་སྤྱན་སྔ་རུ། །ཇི་ལྟར་ཁས་བླངས་དམ་བཅས་པ། །བྱིན་གྱིས་བརླབ་པའི་
གནས་འདི་རུ། །དྲག་པོའི་ལས་ལ་སྤྱན་འདྲེན་གཤེགས། །ཧཱུཾ། དམ་ཅན་མཁའ་འགྲོ་
འདུ་བའི་གནས། །བྱིན་རླབས་ཡོན་ཏན་འབྱུང་བའི་གཞི། །བདེ་ཆེན་རོལ་པའི་
གཞལ་ཡས་ཁང༌། །དགྲ་བགེགས་བསྒྲལ་བའི་གདན་ལ་བཞུགས། །ཧཱུཾ། སྦྱར་བའི་
སྤོས་དང་གཡབ་པའི་དར། །རྔ་ཆེན་སྒྲ་དང་དུང་ཆེན་གླིང་། །རྣལ་འབྱོར་དྲག་པོའི་
ངར་སྐད་ཀྱིས། །སྤྱན་འདྲེན་མ་ཐོགས་མྱུར་དུ་སྤྱོན། །དམ་ཅན་རྒྱ་མཚོ་མཐུ་རྩལ་
ཅན། །སངས་རྒྱས་བསྟན་པ་སྐྱོང་བ་རྣམས། །གསང་བའི་མཆོད་སྤྲིན་རྒྱ་མཚོས་
མཆོད། །དམ་ཚིག་དབང་གིས་འདུས་གྱུར་ཅིག །ཅེས་ཡིད་མ་ཡེངས་པར་སྤྱན་
དྲངས་ལ། བསྙེན་སྔགས་རྣམས་ཀྱི་མཇུག་ཏུ། ཨེ་ཧྱ་ཧི། བཛྲ་ས་མཱ་ཛཿཛཿཧཱུཾ་བཾ་
ཧོཿ ཞེས་བརྗོད་ཅིང་དྲག་རོལ་ཡུན་རིང་དུ་བྱ། དེ་ནས་སོ་སོའི་སྔགས་ཀྱི་མཇུག་
ཏུ། (༣བ)གྲྀཧྨེ་དཾ། ཨཎྷཾ་པྲ་ཏཱིཙྪ་ཡེ་སྭཱཧཱ། ནས་ཤཔྟའི་བར་གྱི་ཕྱི་མཆོད་དང་། སྔགས་
ཀྱི་མཇུག་ཏུ་འབྲུ་གསུམ་བཏགས་པས་ནང་མཆོད་ཕུལ། རུ་མཚོན་ལ་རྡོ་རྗེ་
གཟུངས་ཐག་དང་དར་ཐག་བཏགས་པའི་སྣེ་ནས་རྣལ་འབྱོར་པ་བཞི་བསྙེན་
མཐར་ཕྱིན་པས་བཟུང་དཔོན་སློབ་རྣམས་མགྲིན་གཅིག་ཏུ་མགོན་པོ་འཁོར་བཅས་
ཀྱི་བོད་རྦད་བསད་གསུམ་བརྒྱ་རྩའམ། ཉེར་གཅིག་ཙམ་རེ་འུར་འདོན་བྱ། དེའི་
79

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
ཚེ་རང་ཉིད་ཡི་དམ་དུ་གསལ་བའི་ཐུགས་ཀ་ནས་འོད་ཟེར་དམར་ནག་ཚ་ཞིང་རྩུབ་
པ་འཕྲོས། མདུན་གྱི་མགོན་པོ་འཁོར་བཅས་ཀྱི་སྐུ་ལ་ཕོག་པས། ཐུགས་དམ་གྱི་རྒྱུད་
བསྐུལ། ཐུགས་ཀ་ནས་རང་འདྲ་བའི་ཕོ་ཉ་ལས་མཁན་ནམ་མཁའི་མཐའ་ཁྱབ་པར་
འཕྲོས། འཇིག་རྟེན་ཁམས་ཀྱི་དགྲ་བགེགས་ལོག་འདྲེན་ཐམས་ཅད་ཚར་བཅད།
འཁོར་བཅས་ཀྱི་ནུས་མཐུ་ཐམས་ཅད་ཚུར་འདུས། མདུན་བསྐྱེད་རྣམས་ལ་ཐིམ་
པས་གཟི་བརྗིད་ནུས་པ་བལྟ་བར་མི་བཟོད་པ་ཁམས་གསུམ་ཐམས་ཅད་འདར་ཁྲིལ་
ལི་ལི་ཡོད་པར་བསམ། རྣལ་འབྱོར་པ་གཅིག་གམ་གཉིས་གསུམ་ཙམ་གྱིས་གཟུངས་
ཐག་སོགས་ནས་བཟུང༌། འོག་གི་སྐུལ་བྱེད་ཀྱི་བར། ཤཱ་ས་ནའི་སྔགས་རྒྱུན་མ་ཆད་
པར་བཟུང༌། གཞན་རྣམས་ཀྱིས་གསོལ་ཁ་བྱས་ཏེ། དེ་ཡང་སྔར་གྱི་སྟེགས་བུའི་ཁའི་
གཏོར་མ་ཆེ་བའི་གཡས་སུ་ཤ་དམར་པོ་དུམ་བུ་དགུ་དང༌། ཆང་ཕུད་གཙང་མ་
བཞག །གཡོན་དུ་ཕྱེ་མར་དང་ཁྲག་ཆབ་བཞག །མདུན་དུ་ལས་ཀྱི་རྡོ་རྗེ་ཞིག་གིས་
ལྕགས་སྣོད་གཙང་མའི་ནང་དུ་གཡས་ནས་ཤ་རེ། གཡོན་ནས་ཕྱེ་མར་མཐེབ་སྐྱུ་
རེ་བཅུག །གསོལ་ཁ་ཚར་རེ་ལ་དེ་འདྲ་ལན་གསུམ་རེ་གཏོར་ཆེན་ལ་བསྟབ་
ཅིང་། གཡས་གཡོན་ནས་ཁྲག་ཆང་(༤ན)ཀྱང་ཐིགས་རེ་ལྡུགས། རྣལ་འབྱོར་བ་གཞན་
རྣམས་ཀྱིས་རོལ་མོའི་བྱེ་བྲག་ཀུན་ཐོགས་ནས། མདུན་གྱི་གཏོར་རྫས་དགྲ་བགེགས་
ཀྱི་ཤའི་རི་བོ། ཁྲག་གི་རྒྱ་མཚོ། རུས་པའི་གྲམ་ཁྲོད་ཆེན་པོ་སྟོང་གསུམ་ཐམས་ཅད་
ཁྱབ་པར་བསམ། དེ་རྣམས་མགོན་པོ་འཁོར་དང་བཅས་པའི་ཞལ་དམར་གནམ་ས་
ཙམ་གདངས་པའི་ནང་དུ་སིབ་ཀྱིས་བསྟབ་པས་ཧབ་ཐོབ་ཏུ་བཞེས་ནས་ཐུགས་རྒྱུད་
ང
ཟག་མེད་ཀྱི་བདེ་བས་མཉེས། བདག་གིས་ཅི་བཅོལ་བའི་ལས་ཐམས་ཅད་ཐོགས་
པ་མེད་པར་བསྒྲུབ་པར་བསམས་ལ། དབྱངས་དང་བཅས་པས། ཧཱུཾ། མགོན་པོའི་
མཚན་གསོལ་དཔལ་ལྡན་ནག་པོ་ཆེ། །རྒྱལ་བའི་བསྟན་སྲུང་བཀའ་ཡི་བྱ་ར་
བ། །གདུག་པ་ཚར་གཅོད་དྲག་ཤུལ་མཐུ་རྩལ་ཅན། །བདུད་འདུལ་དཔའ་བོ་ལྕམ་
དྲལ་འཁོར་བཅས་རྣམས། །བདག་ཅག་རྣམས་ལ་བརྩེ་བས་དགོངས་སུ་གསོལ། །
80

ཐུག་ཆོག་དབང་དྲག་རོལ་པའི་དགའ་སྟོན། ༼༢༥༽
འདོད་ཡོན་རྒྱ་ཆེན་གཏོར་མའི་རྒྱ་མཚོ་དང༌། །ལོངས་སྤྱོད་སྣ་ཚོགས་ཞལ་ཟས་
མཆོད་པ་འདི། །དཔལ་ལྡན་ནག་པོ་ལྕམ་དྲལ་འཁོར་བཅས་ལ། །གུས་པའི་ཚུལ་
གྱིས་མཆོད་པ་དམ་པར་འབུལ། །དགྱེས་པའི་སེམས་ཀྱིས་མཆོད་གཏོར་འདི་བཞེས་
ལ། །སྔོན་གྱི་ཐུགས་དམ་འཕྲིན་ལས་ཉེར་དགོངས་ལ། །བདག་ཅག་དཔོན་སློབ་
ཡོན་མཆོད་འཁོར་བཅས་ཀྱི།
།མི་མཐུན་གནོད་པའི་རྐྱེན་རྣམས་མ་ལུས་ཞི་བ་
དང༌། །འདོད་དོན་མཐུན་པའི་རྐྱེན་རྣམས་མ་ལུས་འགྲུབ་པ་དང༌། །ཐུབ་པའི་
བསྟན་པ་མཐའ་དག་རྒྱས་པར་མཛད་དུ་གསོལ། །དེ་ནས་འདུར་དབྱངས་བྱ་
ཞིང་། ཧཱུཾ། དཔལ་ལྡན་མགོན་པོ་ནག་པོ། །ས་བཅུའི་དབང་ཕྱུག་ཆེན་པོ། །རྒྱལ་
བའི་བཀའ་སྲུང་དམ་པ། །ལྷ་སྲུང་ཡོངས་(༤བ)ཀྱི་དེད་དཔོན། །དུར་ཁྲོད་ཀུན་གྱི་
བདག་པོ། །རིགས་འཛིན་ཡོངས་ཀྱི་སྲོག་ཤིང་། །རྣལ་འབྱོར་ཀུན་གྱི་དགྲ་ལྷ། །བསྟན་
པ་ཡོངས་ཀྱི་བྱ་ར། །དུག་གསུམ་ནད་ཀྱི་སྨན་པ། །བདུད་འདུལ་རྣམས་ཀྱི་དཔའ་
བོ། །མཧཱ་དེ་བའི་སྲས་མཆོག །ལྷ་ཆེན་དཔལ་འབར། འཇིགས་བྱེད་ཆེན་པོ། དམ་
ཉམས་ཀུན་གྱི་སྲོག་གཅོད། མནའ་ཟན་ཀུན་གྱི་གཤེད་མ། གནོད་བྱེད་དགྲ་བགེགས་
རྣམས་ཀྱི་བདུད་པོ་ཁྱེད་ཀྱི་ཞལ་དུ་ཁ་ཁ་ཁཱ་ཧི་ཁཱ་ཧི། ཞེས་བརྗོད་ཅིང་། མགོན་
པོའི་གཏོར་སྔགས་ཤཱ་ས་ན་ལན་གསུམ་རོལ་ཆེན་དང་བཅས་པས་གསོལ་ཁ་དང་པོ་
བལྟབ། ཡང་སྔར་བཞིན་བཤམས་ལ། གཞན་ཡང་དཔལ་ལྡན་ལྷ་མོ་ནག་མོ་ཆེན་
མོ། འདོད་པ་ཁམས་ཀྱི་དབང་ཕྱུག་མ། དུར་ཁྲོད་ཀྱི་བདག་མོ། བདུད་ཀྱི་ཡུམ་
ཆེན། ནད་དོ་ཅོག་གི་བདག་མོ། འཁོར་གྱི་མ་མོ་མཁའ་འགྲོ། དཔལ་མགོན་བདུན་
ཅུ་རྩ་གཉིས། བདུད་འདུལ་གྱི་དམག་དཔུང་ཉི་ཁྲི་ཆིག་སྟོང་། ལྷ་དམག་བྱེ་བ་དུང་
ཕྱུར། ཕྱོགས་སྐྱོང་ཞིང་སྐྱོང་དུར་ཁྲོད་ཀྱི་བདག་པོ། དྲེགས་པ་ཕོ་རྒྱུད་མོ་རྒྱུད། སྣང་
སྲིད་ལྷ་སྲིན་སྡེ་བརྒྱད། བཀའ་ཉན་གྱི་གནོད་སྦྱིན་ཡབ་ཡུམ། ལས་མཁན་མོན་པ་
མིང་སྲིང་། མདུན་གྱི་བཤུལ་འདྲེན། གཡས་གཡོན་གྱི་རུ་འདྲེན། རྒྱབ་ཀྱི་རྗེས་མྱུལ།
མཁའ་ལྡིང་། བྱ་ནག །ཁྱི་ནག །ལྕགས་སྤྱང་སྔོན་འགྲོ། མི་ནག་པོ་འོ་དོད་ཅན།
81

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
སྤྲུལ་པ་ཁྲོ་བོའི་ཚོགས། བདུད་ནག་པོ་གཤིན་རྗེའི་ཚོགས། གདོང་བརྙན་གྱི་ཚོགས་
འཁོར་དང་བཅས་པ་ཐམས་ཅད་ཀྱི་ཞལ་དུ་ཁ་ཁ་ཁཱ་ཧི་ཁཱ་ཧི། མཆོད་པ་དམ་པར་
འབུལ་ཞིང་གསོལ་ལོ། །མཆོད་དོ། །རོལ་ཆེན་དང་། ལྷ་མོ་ལས་(༥ན)མགོན་རྣམས་
ཀྱི་བོད་རྦད་བསད་གསུམ་བཟླ་ཞིང༌། གསོལ་ཁ་གཉིས་པ་བསྟབ། ཡང་བཤམས་
ལ། ཧོཿཧོ རྡོ་རྗེ་འཛིན་པའི་བཀའ་དང་བསྟན་པ་རིན་པོ་ཆེ་ལ་ཉེ་བར་དགོངས་ཏེ།
ཁྱེད་རྣམས་ཀྱིས་དགྱེས་ཤིང་མོས་པའི་ཐབས་ཀྱིས་བསྐྱེད་ལ། རྣལ་འབྱོར་པ་བདག་
ཅག་དཔོན་སློབ་ཡོན་མཆོད་འཁོར་དང་བཅས་པ་ཐམས་ཅད་ཀྱི་ནད་དང་གནོད་
པ། གདོན་བགེགས་ཐམས་ཅད་ཞི་བར་མཛོད། ཚེ་དང་བསོད་ནམས་དང་དཔལ་
འབྱོར་ཐམས་ཅད་རྒྱས་པར་སྤེལ། དབང་ཕྱུག་དང་ནུས་མཐུ་སྐྱེད། སྙན་པ་དང་
གྲགས་པ་སྒྲུབས་དྲེགས་པའི་འགྲོ་བ་ཕོ་མོ་ཐམས་ཅད་དབང་དུ་སྡུད། གནོད་བྱེད་
དགྲ་བགེགས་ཐམས་ཅད་ཐལ་བ་རྡུལ་དུ་རློག་ཅིག །གཞན་ཡང་བདག་ཅག་རྣམས་
ཀྱི་རྒྱགས་ཆད་ཀྱི་མ་དང་། བློ་ལྷག་གི་ཕ་མཛོད། རྒྱབ་ཀྱི་སློག་པ་མཛོད། མདུན་
གྱི་འཁོར་བ་མཛོད། ཉིན་གསུམ་གྱི་བྱ་ར་དང༌། མཚན་གསུམ་གྱི་མེལ་ཚེ་མཛོད།
ཡོ་ན་སྲོངས། འགྱེལ་ན་སློང་། ཆད་ན་འཐུད་ཅིག །རལ་ན་ཚེམས་ཤིག །སྟོར་ན་
འཚོལ་ལ། བརྗེད་ན་སྐུལ་ཅིག །མགོ་གང་གིས་ཡར་ལ་སྟོད་ཅིག །དཀྱུས་གང་གིས་
མར་ལ་སྲིངས་ཤིག །གཞན་ཡང་ལེགས་པ་བརྒྱ་དང་སྤྲོད་ལ། ཉེས་པ་སྟོང་དང་
སྣོལ་ཅིག །བསམས་པ་ཡིད་བཞིན་དུ་སྒྲུབས་ལ་རེ་བ་རྒྱ་མཚོ་ལྟ་བུར་སྐོངས་
ཤིག །མཐུན་པའི་དངོས་གྲུབ་སྩོལ་ལ། མི་མཐུན་པའི་ཕྱོགས་ཐམས་ཅད་བཟློག་
ཅིག །གནོད་བྱེད་ཀྱི་དགྲ་བགེགས་བཟློག་པའི་རུ་མཚོན་གྱི་རྒྱལ་མཚན་ལ་བརྟན་
པར་བཞུགས་ཏེ། དགྲ་དཔུང་བཤིག་ལ། བགེགས་དཔུང་ཐམས་ཅད་ཆོམས་ཤིག །
དམག་དཔུང་སྐྱེད་ལ་རུ་མཚོན་ཕྱོར་(༥བ)ཅིག །སངས་རྒྱས་ཀྱི་བསྟན་པ་སྲུངས་
ཤིག །དཀོན་མཆོག་གི་དབུ་འཕང་ཆེན་པོ་སྟོད་ཅིག །གཞན་ཡང་སྤོ་ལ་དཪ་འཕྱོར་
ལ། ཁྲོམ་དུ་དུང་བུས་ཤིག །གཏམ་ངན་རྒྱུན་ཆོད་ལ་སྙན་གྲགས་འཇིག་རྟེན་དུ་
82

ཐུག་ཆོག་དབང་དྲག་རོལ་པའི་དགའ་སྟོན། ༼༢༥༽
སྒྲོགས་ཤིག །དམ་ཆོས་མི་ནུབ་པའི་རྒྱལ་མཚན་ནམ་མཁའ་ལ་ཕྱོར་ལ། མཐོ་རིས་
དང་ཐར་པ་དང་བྱང་ཆུབ་སྒྲུབ་པའི་མགོན་གྲོགས་མཛོད་ཅིག །སྐྱབས་དང་དཔུང་
གཉེན་དང་རྟེན་དང་གླིང་མཛོད་ཅིག །བདག་ཅག་གིས་ཇི་ལྟར་བསྒོ་བ་བཞིན་
བཅོལ་བའི་འཕྲིན་ལས་ཐམས་ཅད་མྱུར་དུ་སྒྲུབས་ཤིག །ཅེས་འཁོར་བཅས་དྲིལ་བའི་
སྔགས་རྣམས་རོལ་ཆེན་དང་བཅས་པས་གསོལ་ཁ་གསུམ་པ་བསྟབ། སླར་ཡང་དེ་
འདྲ་ཚང་མ་ཚར་གཉིས་ཏེ་ཡོངས་དྲིལ་ཚར་གསུམ་རྫོགས་པ་དང་། དེ་དག་གི་ལྷག་
མ་ལུས་པར་རྣམས་ཀྱང་བསྟབ། གདོང་བཞི་པའི་རུ་མཚོན་ཡོད་ན་གསོལ་ཁ་རྒྱས་
པར་འདི་ཉིད་ཀྱི་གཏོར་ཆེན་གྱི་གསོལ་ཁ་ལས་འབྱུང་བ་ལྟར་བྱ། མདོར་བསྡུ་ན་
འདིའི་གསོལ་ཁ་གཉིས་ལ་ལྷ་མོ་དང་ལས་མཁན་གྱི་གསོལ་ཁའི་མཇུག་ཏུ། ཧོ
དཔལ་ལྡན་ནག་པོ་ཆེན་པོ་གདོང་བཞི་པའི་མགོན་པོ། གཙུག་ལག་ཁང་གི་སྲུང་མ།
དུག་གསུམ་ནད་ཀྱི་སྨན་པ། རིག་འཛིན་རྣམས་ཀྱི་སྲོག་ཤིང་། རྣལ་འབྱོར་རྣམས་
ཀྱི་དགྲ་ལྷ། བདུད་འདུལ་སྔགས་ཀྱི་དབང་ཕྱུག །སྲིན་པོའི་རྒྱལ་པོ་ལངྐ་མགྲིན་
བཅུའི་གྲོང་ཁྱེར་ལཾ་ཀ་པུ་རི་གཏན་ནས་རླག་པར་བྱེད་པ། ལྷ་མ་ཡིན་གྱི་བུ་མོ་ནམ་
མཁའི་གློག་འཕྲེང་ཅན་རྡུལ་དུ་རློག་པ། དཀོན་མཆོག་གསུམ་གྱི་བསྟན་པ་བསྲུང་
བར་ཁས་བླངས་པ། ཡུམ་ལས་ཀྱི་གནོད་སྦྱིན་མ་བཞི་ལ། གཡས་སུ་གཡུང་མོ་ནག་
མོ། གཡོན་དུ་གཏུམ་མོ་ལྗང་གུ། མདུན་དུ་སྲིན་མོ་ནག་(༦ན)མོ། རྒྱབ་ཏུ་སིངྒ་ལི་མ་
སེར་མོ། འཁོར་གནོད་སྦྱིན་དང་སྲིན་པོ། ཤ་ཟ། ཞིང་སྐྱོང་དང་བཅས་པ། སྲོག་
གི་སྒོ་བདུད་ནག་པོ། ལས་ཀྱི་བཤན་པ་ཉི་ཤུ་རྩ་གཅིག །སྐྱེ་འགྲོའི་བདུད་གཅོད།
དམ་ཉམས་ཀྱི་སྲོག་ལེན། ཆོས་འཁོར་གྱི་སྲུང་མ་འཁོར་དང་བཅས་པ་ཁྱེད་རྣམས་
ཀྱི་ཞལ་དུ་ཁ་ཁ་ཁཱ་ཧི་ཁཱ་ཧི། མཆོད་པ་དམ་པར་འབུལ་ལོ། །ཞེས་དང༌། དེ་རྗེས།
རྡོ་རྗེ་འཛིན་པའི་བཀའ་དང་ཞེས་སོགས་བརྗོད་ཅིང༌། བེག་ཙེ་ལ་དབང་ལྡན་མ་
དང་གོང་གི་རྡོ་རྗེ་འཛིན་པ་བལྡབ། དེ་ལྟར་གསོལ་ཁའི་རྫས་རྣམས་ཀྱང་ཚན་རེ་
ལ་ཚན་པ་བཞི་བཞི་བསྟབ་པར་བྱའོ། །དེ་ནས་མངའ་གསོལ་ཞིང་དཔངས་བསྟོད་
83

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
་
བས།
བས།
བས།
: ར
ང་།,
IRD
རྒྱས་པར་བྱ་བ་ནི། རོལ་མོ་དབྱངས་དང་བཅས་པས། ཧཱུཾ། དཔལ་ཆེན་ཐུགས་ཀྱི་
་ཉ་མཆོག །ལྷ་ཆེན་མགོན་པོ་ནག་པོ་ལ། །རྡོ་རྗེ་འཛིན་པས་མངའ་གསོལ་
བས། །དངོས་གྲུབ་སྩོལ་ཞིང་ལམ་མཆོག་སྟོན། །དཀོན་མཆོག་གསུམ་གྱིས་མངའ་
གསོལ་བས། །སླུ་མེད་ཐར་པའི་ལམ་སྣ་འདྲེན། །མཁའ་འགྲོ་རྒྱ་མཚོས་མངའ་གསོལ་
།བར་ཆད་སེལ་ཞིང་སྒྲུབ་པོ་སྐྱོང་། །དཔའ་བོ་དཔའ་མོས་མངའ་གསོལ་
བས། །དམ་ཅན་ཡོངས་ཀྱིས་མངའ་གསོལ་
།བས